
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 906 

11 Απριλίου 2014 


ΑΠΟΦΑΣΕΙ Σ 

Αριθμ. Β/7/11711/884 

Προϋποθέσεις και διαδικασία συμψηφισμού επιστροφών 
Φόρου Προστιθέμενης Αξίας και Φόρου Εισοδήματος 
με οφειλές Φορέων Κοινωνικής Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της περίπτωσης 2, της Υποπαραγρά- 
φου ΙΑ.2, της Παραγράφου ΙΑ, του άρθρου πρώτου του 
νόμου 4254/2014 (Α' 85). 

2. Τις διατάξεις του ν. 4174/2013 (Α'170), «Φορολογικές 
διαδικασίες και άλλες διατάξεις», όπως ισχύουν. 

3. Τις διατάξεις του Π.Δ. 86/2012 (ΑΊ41) Διορισμός 
Υπουργών, Αναπληρωτών Υπουργών και Υφυπουργών. 

4. Τις διατάξεις του Π.Δ. 372/1995 (ΦΕΚ Α' 201) «Με¬ 
ταφορά της Γεν. Γραμματείας Κοινωνικών Ασφαλίσε¬ 
ων από το Υπουργείο Υγείας, Πρόνοιας και Κοινωνι¬ 
κών Ασφαλίσεων στο Υπουργείο Εργασίας και του 
Π.Δ.213/1992 (ΦΕΚ Α' 102) «Οργανισμός της Γενικής 
Γραμματείας Κοινωνικών Ασφαλίσεων». 

5. Την κοινή απόφαση των Υπουργών Οικονομικών, Διοι¬ 
κητικής Μεταρρύθμισης και Ηλεκτρονικής Διακυβέρνησης 
και Εργασίας, Κοινωνικής Ασφάλισης και Πρόνοιας «Ορ¬ 
γάνωση, αρμοδιότητες, διάρθρωση και λειτουργία, της 
Γ ενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Πρόνοιας» με 
αριθμό οικ. 27129/120 (ΦΕΚ 2059, τ.Β' 23.08.2013) 

6. Τις διατάξεις του άρθρου 101, του Ν.4172/2013 (ΦΕΚ 
Α'167) που αφορά την ίδρυση στο ΙΚΑ-ΕΤΑΜ του Κέ¬ 
ντρου Είσπραξης Ασφαλιστικών Εισφορών (Κ.Ε.Α.Ο.) 

7. Τη με αριθμό 07927/19.9.2012 (ΦΕΚ Β' 2574) απόφαση 
του Πρωθυπουργού και του Υπουργού Οικονομικών με 
την οποία ανατίθενται αρμοδιότητες στον Υφυπουργό 
Οικονομικών Γεώργιο Μαυραγάνη. 

8. Την Α.Υ.Ο. ΠΟΑ 1140/2006 (ΦΕΚ ΒΊ862/22.12.2006) 
«Δικαιολογητικά εξόφλησης τίτλων πληρωμής ή επι¬ 
στροφής - εξόφληση με εντολή μεταφοράς - ρυθμίσεις 
θεμάτων εξόφλησης τίτλων πληρωμής ή επιστροφής» 
όπως ισχύει. 


9. Την ανάγκη εκσυγχρονισμού της διαδικασίας επι¬ 
στροφής φόρων από το Δημόσιο και συμψηφισμού με 
οφειλές προς τους Οργανισμούς Κοινωνικής Ασφάλισης. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Προϋποθέσεις και διαδικασία συμψηφισμού 
ασφαλιστικών οφειλών 

Κατά την εξόφληση εκκαθαρισμένων επιστροφών 
Φόρου Προστιθέμενης Αξίας ή Φόρου Εισοδήματος δι- 
ενεργείται υποχρεωτικά συμψηφισμός αυτών με οφειλές 
προς τους Οργανισμούς Κοινωνικής Ασφάλισης, εφόσον 
τα ποσά προς επιστροφή δεν έχουν συμψηφιστεί κατά 
τις διατάξεις του ν. 4174/2013, όπως ισχύει, και δεν έχουν 
παρακρατηθεί κατά την έκδοση αποδεικτικού ενημερό¬ 
τητας ή βεβαίωσης οφειλής. Για το συμψηφισμό ακο¬ 
λουθείται μέσω αμφίδρομης διεπαφής των πληροφορι¬ 
ακών συστημάτων του διαμετακομιστικού κόμβου των 
Οργανισμών Κοινωνικής Ασφάλισης (Κέντρο Είσπραξης 
Ασφαλιστικών Οφειλών, εφεξής ΚΕΑΟ) και του πλη¬ 
ροφοριακού συστήματος φορολογίας του Υπουργείου 
Οικονομικών (ΤΑΧΙ5), η ακόλουθη διαδικασία: 

1. Η αρμόδια Δ/νση Ηλεκτρονικής Διακυβέρνησης (εφε¬ 
ξής ΔΗΛΕΔ) αποστέλλει ανά δεκαπέντε (15) ημέρες στο 
ΚΕΑΟ, το ηλεκτρονικό αρχείο επιστροφών Φόρου Προ¬ 
στιθέμενης Αξίας και Φόρου Εισοδήματος, το οποίο 
περιλαμβάνει τους αριθμούς φορολογικού μητρώου 
φυσικών/μη φυσικών προσώπων και το ονοματεπώνυ¬ 
μο/επωνυμία, αντιστοίχως, για τα οποία έχει εκδοθεί 
εκκαθαρισμένο ατομικό φύλλο έκπτωσης και επίκειται 
επιστροφή ποσού. 

2. Το ΚΕΑΟ σε συνεργασία με τους Οργανισμούς 
Κοινωνικής Ασφάλισης διενεργεί τις απαραίτητες δια¬ 
σταυρώσεις και αποστέλλει στο Υπουργείο Οικονομικών 
αποκλειστικά σε προθεσμία δεκαπέντε (15) ημερών από 
την παραλαβή του ηλεκτρονικού αρχείου της προηγού¬ 
μενης παραγράφου, συγκεντρωτικό ηλεκτρονικό αρχείο 
με τα χρεωστικά υπόλοιπα για κάθε αριθμό φορολογι¬ 
κού μητρώου ασφαλισμένου ανά Οργανισμό Κοινωνικής 
Ασφάλισης ανεξαρτήτως υπαγωγής σε καθεστώς τμη¬ 
ματικής καταβολής οφειλών ή εναλλακτικά βεβαίωση 

ενημερότητας για τους μη έχοντες οφειλή στους Φορείς 
Κοινωνικής Ασφάλισης. Μετά την πάροδο της αμέσως 
ανωτέρω προθεσμίας τεκμαίρεται η μη ύπαρξη οφειλών 
για το σκοπό της παρούσας απόφασης. 

3. Για τις περιπτώσεις χρεωστικού υπόλοιπου, η ΔΗ- 
ΛΕΔ ενημερώνει τις Δ.Ο.Υ., μέσω του πληροφοριακού 
συστήματος ΤΑΧΙδ, εντός πέντε (5) ημερών από την 
παραλαβή του ηλεκτρονικού αρχείου από το ΚΕΑΟ, οι 
οποίες προβαίνουν άμεσα σε παρακράτηση προς συμ¬ 
ψηφισμό του συνόλου της επιστροφής και μέχρι του 
ύψους των οφειλών με την επιφύλαξη των αναφερομέ- 
νων στο πρώτο εδάφιο του παρόντος άρθρου. 

4. Στην περίπτωση ύπαρξης οφειλών σε περισσότε¬ 
ρους του ενός Οργανισμούς Κοινωνικής Ασφάλισης, το 
προς απόδοση ποσό της επιστροφής διαμοιράζεται σε 
αυτούς, αναλόγως του ποσοστού συμμετοχής τους στο 
συνολικό ποσό των οφειλών αυτών. 

Αρθρο 2 

Απόδοση των παρακρατηθέντων, προς συμψηφισμό 
με οφειλές προς τους Ασφαλιστικούς 
Οργανισμούς, ποσών - Ενημέρωση οφειλετών 

1. Το Υπουργείο Οικονομικών αποδίδει αμελλητί τα 
παρακρατηθέντα ποσά στους τραπεζικούς λογαρια¬ 


σμούς των οικείων Οργανισμών Κοινωνικής Ασφάλισης 
και αποστέλλει στις κεντρικές Διευθύνσεις Οικονομικού 
αυτών, ηλεκτρονικό αρχείο με τα αποδιδόμενα ποσά 
ανά μητρώο. Εν συνεχεία οι Οργανισμοί Κοινωνικής 
Ασφάλισης προβαίνουν στις απαραίτητες ενέργειες 
ενημέρωσης των μητρώων των οφειλετών, ενημερώνο¬ 
ντας ταυτόχρονα τους τελευταίους και αποστέλλονται 
ηλεκτρονικά τα αποδεικτικά πίστωσης της μερίδας τους 
στο Υπουργείο Οικονομικών. 

2. Κατά τα λοιπά, εξακολουθούν να ισχύουν τα ανα- 
φερόμενα στην Α.Υ.Ο. ΠΟΛ.1090/2.04.2012 (ΦΕΚ 1146/Β') 
και στην ΠΟΛ.1067/3.04.2013 (ΦΕΚ 775/Β'), όπως αυτές 
ισχύουν. 

3. Ως ημερομηνία έναρξης της διαδικασίας που προ- 
βλέπεται στο άρθρο 1 ορίζεται η 1η Ιουλίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2014 

οι ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ 

ΥΦΥΠ. ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΜΑΥΡΑΓΑΝΗΣ ΙΩΑΝΝΗΣ ΒΡΟΥΤΣΗΣ 

